**Проект**

**ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП “ГРАДИНИ И ПАРКОВЕ”, ПОСЛЕДНО ПРИЕТ С РОС №256, ВЗЕТО С ПРОТОКОЛ №14/29.09.2021г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Правилника на е-mаil адрес: [t\_yurieva@plovdiv.bg](mailto:t_yurieva@plovdiv.bg) или в деловодството на община Пловдив, пл. „Стефан Стамболов” № 1.

**МОТИВИ:**

**I. МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП “ГРАДИНИ И ПАРКОВЕ”.**

**1. Причини, които налагат приемането на Правилник за изменение и допълнение на Правилник за устройството и дейността на ОП “Градини и паркове”.**

Предлаганите изменения в Правилника за устройството и дейността на ОП “Градини и паркове” са продиктувани от необходимостта за оптимизиране на работния процес и намаляването на разходите за работна заплата, след направен обстоен анализ на дейността на предприятието. С докладна записка на директора на ОП “Градини и паркове” с вх. №22ОПР239/18.02.2022г. на Община Пловдив е предложено да се внесе промяна в Приложение №1 от Правилника „Структура и численост на персонала“, а именно щатната численост на предприятието да се намали с 10 бройки сезонни работници от Дейност 622 "Озеленяване", които стават - общо 325 бройки, в т. ч. 311 щатни бройки; 14 бройки сезонни работници средногодишно. При изготвяне на ПРОЕКТОБЮДЖЕТА 2022г. на община Пловдив за 2022г. е взето предвид горепосоченото предложение на директора на общинското предприятие ОП “Градини и паркове” и приложените разчети ще бъдат взети предвид при формиране на разходната част и натурални показатели на предприятието.

С оглед на всичко изложено дотук, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Градини и паркове“.

**При изработването на проекта на Правилник за изменение и допълнение на Правилник за устройството и дейността на ОП “Градини и паркове“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.**

**Принцип на необходимост** – необходимо е да бъде приет Правилник за изменение и допълнение на Правилник за устройство и дейността на ОП „Градини и паркове“ с оглед оптимизиране на щатната численост на предприятието в посока намаление, промяна на чл.16 от Правилника „Структура и числения състав“, съответно актуализация на Приложения №1.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Градини и паркове“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица и експерти, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане Правилник за изменение и допълнение на Правилник за устройството и дейността на ОП „Градини и паркове“ е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Градини и паркове“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта **-** Правилник за изменение и допълнение на Правилник за устройството и дейността на ОП „Градини и паркове“, която е прикачена към публикувания проект.

**II. Цел на приемане на Правилник за изменение и допълнение на Правилника за устройството и дейността на ОП „Градини и паркове“.**

Целта на приемането на Правилник за изменение и допълнение на Правилник за устройството и дейността на ОП „Градини и паркове“ е да се промени чл.16 от Правилника, съответно да се приеме актуализирани Приложение №1 - “Структура и числен състав“, неразделни части от Правилника за устройството и дейността на ОП „Градини и паркове“, с оглед оптимизиране на структурата на предприятието чрез намаляване на числения състав.

**III. Финансови средства, необходими за приемане на Правилника.**

За приемането на Правилник за устройството и дейността на ОП „Градини и паркове“ не е необходимо разходването на допълнителни бюджетни средства.

**IV. Очаквани резултати**

Очакваните резултати са: оптимизация на структурата на предприятието и намаляването на разходите за работна заплата.

**V. Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Градини и паркове“ е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Градини и паркове“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **18.02.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Градини и паркове“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Градини и паркове“, последно приет с Решение №256, взето с протокол №14 от 29.09.2021г. на Общински съвет Пловдив, както следва:

**§ 1. Намалява** щатната численост на ОП „Градини и паркове“ с 10 бройки сезонни работници от Дейност 622 "Озеленяване", които стават - общо 325 бройки, в т. ч. 311 щатни бройки; 14 бройки сезонни работници средногодишно**,** считано **от 01.04.2022 година**.

**§2.** Променя чл.16 на раздел ІІ, б. В “Числен състав на Предприятието” от Правилника, както следва:

„Чл.16. Числеността на персонала е общо 607 души, от които 547 щатни бройки и 60 сезонни работници средногодишно, съгласно Приложение №1, неразделна част от Правилника, в това число:

- Дейност 283 "Превантивна дейност за намаляване вредните последствия от бедствия и аварии" /Поддръжка на речните корита/ - 9 щатни бройки;

- Дейност 622 "Озеленяване" - общо 325 бройки, в т. ч. 311 щатни бройки; 14 бройки сезонни работници средногодишно;

- Дейност 623 "Чистота" - поддържане чистотата на алеи, паркове и зелени площи - общо 261 бройки, в т. ч. 215 щатни бройки и 46 души сезонни работници средногодишно;

- Дейност 627 "Управление на дейностите по отпадъците" - управление на компостираща инсталация - обшо 12 щатни бройки.“

**§ 3.** Отменя Приложение №1към действащия Правилник за устройството и дейността на ОП „ Градини и паркове“ и приема ново Приложение № 1 “Структура и численост на персонала”*,* което става неразделна част от същия.

**Заключителни разпоредби**

**§4.** Правилник за изменение и допълнение на Правилник за устройството и дейността на ОП ”Градини и паркове”, приет с Решение №....., взето с Протокол№..../..................г. на Общински съвет – Пловдив и влиза в сила от 01.04.2022г.

**§5.** Изпълнението на Правилника се възлага на директора на ОП ”Градини и паркове”.

**Приложения:**

**1. Приложение №1** – Правилник за устройството и дейността на ОП „Дезинфекционна станция“, неразделна част от настоящото решение, ведно с Приложение №1 „Структура и численост на персонала“ неразделна част от Правилника.

**2. Приложение №2** – Предварителна оценка на въздействието.